Jamora

En jamora eller dvergangora er en relativt ny langhåret kaninrase. Jamoraen har vært en offisiell rase i Tyskland siden 1993. Den ble importert fra Tyskland til Sverige i mai 2001. I Norden ble rasen godkjent i februar 2002 av Nordisk Kaninstandard som «rase med avvikende hårstruktur», og finnes enda med japanertegning, gul/svart.

Jamoraens ene øre er svart, og det andre er gult. Halve hodet er svart respektive gult. Pelsen blir 5–6 cm, og ulikt angorakaninens vokser den ikke uavbrutt. Jamoraen er like stor som en dvergkanin og veier 1,5–2,5 kg, men ser større ut på grunn av all pelsen. Den er en type angorakanin, men behøver, i motsetning til den vanlige angorakaninen, ikke å klippes. Derimot krever pelsen jevnlig kamming og børsting for å ikke tove seg. Om jamoraen plages av varmen på sommeren, kan den trenge klipping.

En jamora er nysgjerrig, flittig, livlig av natur og ikke sjenert i det hele tatt.

Referanser 

Kaninraser